S'ompli la Plaça de la Constitució amb l'actuació del Grup l'Olivar
07/11/2005 13:49:00

# S'ompli la Plaça de la Constitució amb l'actuació del Grup l'Olivar

*   07/11/2005 13:49:00
*   [Imprimir](#)
*   Compartir
*    https://www.alaquas.org/documento.asp?id\_do=9695

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9695%2F0&title=Ajuntament%20d%27Alaqu%C3%A0s.%20Premsa.S%27ompli%20la%20Pla%C3%A7a%20de%20la%20Constituci%C3%B3%20amb%20l%27actuaci%C3%B3%20del%20Grup%20l%27Olivar)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9695/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9695/9695_Form_4.jpg)](https://www.alaquas.org/ficheros/documentos/2005/2/9695/9695_Form_10.jpg "<a href='https://www.alaquas.org/ficheros/documentos/2005/2/9695/9695_Form_10.jpg' target=_blank><i class='fa fa-external-link' aria-hidden='true'></i>.S'ompli la Plaça de la Constitució amb l'actuació del Grup l'Olivar</a>")

Més de 150 persones van assistir a l'espectacle musical celebrat el diumenge

La Jota d'Alaquàs, la de Llíria i la de Bétera, la Xitxarra de Biar, el Fandango de tres del Genovés, les Valencianes de Torrent, el Tedero de Segorbe, el Bolero Estrela de Xàtiva,  el Ball de quadre de Benigànim, l'Arenilla de Borriana, l'Ú del tio Mariano i el Bolero de l'Alcúdia van ser les peces musicals que el Grup l'Olivar va interpretar el passat diumenge dins de la programació amb motiu dels Concerts de Tardor. Com cada any en arribar aquesta èpopa de l'any, aquest grup de músiques i balls tradicionals ha volgut preparar un espectacle per a tota la població.

Aquest grup va nàixer fa ara 10 anys. Va ser a l'Escola de Música de la UMA en el curs 95/96, quan un reduït grup de persones va començar a impartir classes de dolçaina, tabal i balls valencians. A l'any següent i patrocinats pels clavaris de la Mare de Déu de l'Olivar, es va consolidar el grup, incloent-hi la secció de cant. Més tard es crearia la secció de rondalla.

En l'actualitat, el Grup l'Olivar està format per les seccions infantil, juvenil  i d'adults en cant, ball, rondalla i tabal i dolçaina. Des de la seua creació, el grup no ha cessat en la tasca d'investigar, crear i consolidar les activitats relacionades amb la música i la dansa tradicionals valencianes per tal que es consoliden i tinguen continuïtat en el temps.

S'han realitzat nombroses actuacions en diferents poblacions entre les quals destaquen les dansaes en poblacions com Paterna, Picanya, Alfarb, Manises, Sagunt, Meliana, Paiporta, Muro d'Alcoi, Barcelona, Llombai o El Puig. Han realitzat també un intercanvi cultural i actuacions en les poblacions d'Estercuel (Terol), Humanes (Madrid), Mula (Múrcia) i Torreagüera (Múrcia) i venen oferint també espectacles i _dansaes_ coincidents amb les festes locals de setembre i actuacions en processons, falles, nit d'albades i noces entre d'altres. Té en repertori quatre espectacles relacionats amb les tradicions populars.